དེ་ཡིན་ཙང་ང་ཚོ་གྲོས་ཆོད་བྱེད་དགོས་ཀྱི་འདུག།ང་ཚོ་ལ་ཕྱོགས་གཉིས་ཀ་ཐོབ་པར་མཐའ་དོན་དགོས་ཀྱི་ཡོད།གང་ལྟར་ངས་༧གོང་ས་མཆོག་ལ་གནོད་སྐྱེལ་བྱུང་བའི་འདོད་པ་མེད།ངས་སྐུ་མདུན་ལ་དུས་རྟགས་ཏུ་གུས་ཞབས་དང་བརྩེ་བ་ཆེན་པོ་ཡོད།ངས་ང་བོད་པ་ཞིག་དང་ཁོང་ཡང་བོད་རིགས་གཅིག་པ་ཡིན་པའི་ཆ་ནས་བྱམས་སྐྱོང་བྱེད་པ་མིན།ཁོང་གི་ནང་ཆོས་ཀྱི་ཤེས་ཡོན་དང་ནང་དོན་གྱི་གཏེར་མཛོད་ཡིན་པའི་ཆ་ནས་བྱམས་སྐྱོང་དང་གུས་ཞབས་བྱེད་ཀྱིས་ཡོད།ངས་༧གོང་ས་མཆོག་ལ་གུས་ཞབས་དང་བརྩེ་བ་རྩ་ཆེན་པོ་རྩི་ཡིས་ཡོད།འདི་ངའི་དབུ་མའི་ལམ་ཡིན་པ་དང་ཆོས་སྐྱོང་རྡོ་རྗེ་ཤུགས་ལྡན་བསྟེན་པ་དེ་ཡང་མཚམས་བཞག་མི་ཐུབ།ངས་མི་གཞན་ལ་གནོད་བའི་ཆེད་དུ་རྡོ་རྗེ་ཤུགས་ལྡན་ལ་དུས་ནམ་ཡང་གསོལ་སྨོན་བྱེད་མེད།འབུ་སྲིན་ཞིག་ལའང་གནོད་པ་ཡོང་བའི་སྨོན་ལམ་རྒྱབ་མེད།ཆོས་སྐྱོང་རྡོ་རྗེ་ཤུགས་ལྡན་གྱིའང་དུས་ནམ་ཡང་མི་གཞན་ལ་གནོད་པའི་ཆེད་དུ་གསོལ་སྨོན་ངོས་ལེན་མི་བྱེད།